Lofootit

Lofootit sijaitsevat Norjassa.

Kaupungit

 * Leknes
 * Svolvær

Muut kohteet

 * Å, kalastajakylä tien E10 päässä

Ilmasto
Lofootit sijaitsevat kokonaan napapiirin pohjoispuolella, mutta ilmasto on silti leutoa Golfvirran ansiosta. Lämpötila ei ole talvella paljoa pakkasen puolella, mutta ei elohopea kesälläkään nouse yli +15 asteen. Koska Lofootit ovat saariryhmä, siellä tuulee paljon. Asianmukainen vaatetus kannattaa olla mukana.

Lentokoneella
Oslosta Bodøn lentoasemalle, josta pääsee Widerøellä Leknesiin ja Svolværiin.

Junalla
Ruotsin puolelta Narvikiin junalla, josta bussilla perille. Junia lähtee mm. Malmöstä, Tukholmasta ja Luulajasta. Juna Bodenin keskusrautatieasemalta Narvikiin maksaa 38-45 euroa aikuiselta yhteen suuntaan ja matkan kesto on 6 tuntia, johon lisätään päälle vielä tunnit, jotka vietetään linja-autossa. Matkaan saa siis varata aikaa.

Myös Norjasta pääsee junalla Lofoottien suuntaan: Trondheimistä Bodön keskusasemalle, josta matka jatkuu lautalla Moskenesiin.

Autolla
Ruotsista tietä E10, tällä reitillä ei ole maksullisia lauttavälejä.

Bussilla
Lofotexpressin bussit Narvikista Svolvaeriin kulkevat useita kertoja päivässä.

Laivalla
Hurtigruten kulkee Lofoottien kautta. Bodøsta kulkee autolauttoja Lofooteille.

Liiku
Jos ollaan matkassa autolla, niin ongelmia ei pitäisi tulla. Matka Svolvaerista Leknesiin on noin 70 km, Leknesistä Å:hon taas saman verran. Linja-autoja kulkee myös Lofoottien halki. Liftaus on suosittua.

Puhu
Norjaa, mutta käytännössä aina osataan englantia.

Syö
Hintataso ravintoloissa on norjalaisittain kallista: ravintola-annos maksaa vähintään 120 NOK (20 euroa). Normaalikokoinen tomaattipizzakin maksaa eräässä svolvaerilaispizzeriassa 11 euroa! Vaihtoehtoisesti ruokatarvikkeet voi ostaa ruokakaupoista, joissa hinnat eivät ole aivan kohtuuttomia.

Juo
Vesijohtovesi on juotavaa Norjan tapaan. Jopa tien varsilta saattaa löytyä joku järvi/lähde, jonka vesi on juomakelpoista. Näiden kohdalla on joskus iso siitä kertova kyltti. Kaupoissa kaikenlainen juotava sitten on kallista, joskin halpalimsa on samanhintaista kuin Suomessa, eli euron per 1,5 litraa.

Nuku
Hintataso on norjalaisittain kallista, mutta jos sattuu omistamaan teltan, niin ainakaan kesällä ei pitäisi tulla ongelmia. Joka kunnassa on ainakin yksi leirintäalue. Telttayö saattaa maksaa tälläisellä 15-20 euroa, joka ei ole kohtuuton hinta. Matkailuautolta/vaunulta hintaa voi tulla jo enemmän.

Pysy turvassa
Lofoottien rikostasot ovat todella alhaiset, eikä siellä tule takuulla minkäänlaista tunnetta joutua rikoksen uhriksi.

Lofoten